《予由中都还至暨阳道中闻禽鸣云明朝早起插田作诗识之》
宋代·喻良能

沟塍雨新足，䆉稏秧正绿。林间鸟声喧，明朝起插田。

明朝插田起须蚤，谢汝殷勤劝畦稻。禽声禽声亦不恶，大胜人歌金缕曲。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。